钦定古今图书集成/明伦汇编/闺媛典/第179卷 > 李蕙妻费氏
## 钦定古今图书集成/明伦汇编/闺媛典/第179卷 > 李蕙妻费氏

按《长兴县志》：“费氏，李蕙妻。蕙死，氏年二十七，痛欲身
殉，念舅姑老，且有遗妊五月，强视一息，举一子，名之
曰伦，字天彝。又四年，费葬蕙于白鹤阡，鬻奁具以供
堂上甘脆。姑范氏病疽，费日侍汤药。伦就外傅，感奋
力学，补博士弟子员，举六子一孙，成孝廉。氏二十五
而孀，六十而卒。丁元荐为之传。”